સનરાઇઝર્સ હૈદરાબાદની ટીમે એકવાર ફરી સાબિત કર્યુ છે કે તે ટીમ ખાસ છે. પહેલા બેટીંગ કરતા સનરાઇઝર્સ હૈદરાબાદનાં બેટ્સમેનો 118 રનમાં ઓલઆઉટ થઇ ગયા હતા. જો કે તેના જવાબમાં મુંબઇ ઇન્ડિયન્સની ટીમ માત્ર 87 રનમાં ઓલઆઉટ થઇ ગઇ હતી. બેટ્સમેનોને પત્તાની જેમ ઠેર થતા જોઇ કેપ્ટન રોહિત શર્મા ઘણો દુઃખી અને નારાજ થયો હતો. જો કે તેણે બોલરોનાં વખાણ કર્યા હતા પરંતુ બેટ્સમેનોનાં ખરાબ પ્રદર્શનથી તે ઘણો દુઃખી દેખાયો હતો. રોહિત શર્માએ હાર બાદ કહ્યું કે, બોલરોનું પ્રદર્શન ઘણુ સારુ હતુ, પરંતુ બેટ્સમેનોએ ઘણા નીરાશ કર્યા છે. તેણે હારની જવાબદારી લેતા કહ્યું કે, અમે અમુક શોટ્સ ખોટા રમી પોતાની વિકેટ આપી જેમા મારી વિકેટ પણ હતી.